ซบพันธบัตรหลังดอกขึ้นช้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

บลจ.ทหารไทยชี้หนี้ยุโรปป่วน
ต่างชาติขายหุ้นไทยลดเสี่ยง
โพสต์ทูเดย์ — บลจ.ทหารไทย ชี้หนี้ยุโรปทุบหุ้นดิ่ง หนีไปลงทุนพันธบัตร มองดอกเบี้ยทั่วโลกไทยปีนี้ขึ้นช้า แนะพักเงิน “ไทยธนพลัส”
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า แนวโน้มอัตราดอกเบี้ยในประเทศในปีนี้คงไม่สามารถปรับตัวได้เร็วและง่ายอย่างที่คาดการณ์ไว้ ซึ่งเป็นไปในทิศทางเดียวกับอัตราดอกเบี้ยในต่างประเทศ เช่น ในสหรัฐและเยอรมนี สังเกตได้จากปัจจุบันอัตราผลตอบแทนของพันธบัตรระยะยาวในต่างประเทศลดลงอย่างมีนัยสำคัญ สะท้อนให้เห็นถึงมุมมองเศรษฐกิจที่ไม่สดใส
“ต้นปีหลายประเทศกังวลภาวะเงินเฟ้อเพราะเศรษฐกิจดีขึ้น แต่พอยุโรปเริ่มมีปัญหากลับมาห่วงการฟื้นตัวเศรษฐกิจ เงินจึงไหลออกจากตลาดหุ้นไปพักในพันธบัตร ทำให้ผลตอบแทนลดลง” นายสมจินต์ กล่าว 
ทั้งนี้ เดิมนักวิเคราะห์คาดว่าดอกเบี้ยนโยบายของไทยจะเพิ่มขึ้น 0.51% แต่ปัจจุบันเหลือ 0.5% 
ปัจจุบันประเทศในกลุ่มยุโรป รัฐบาลไม่สามารถอัดเม็ดเงินเข้าไปในระบบได้มาก จึงเป็นความเสี่ยงเศรษฐกิจโลก การที่รัฐบาลจะขึ้นดอกเบี้ยคงยาก จนกว่าปัญหาจะจำกัดวงได้เร็วแค่ไหน
อย่างไรก็ตาม ผลจากความไม่แน่นอนของปัจจัยต่างประเทศ รวมถึงการเมืองในประเทศไทย จึงแนะนำให้นักลงทุนจัดพอร์ตกระจายความเสี่ยงไปยังสินทรัพย์หลายๆ ประเภท พร้อมทั้งแนะนำให้นักลงทุนพักเงินในกองทุนเปิดทหารไทยธนพลัส มีนโยบายลงทุนในตราสารหนี้ระยะสั้น ซึ่งกรอบการลงทุนกว้างกว่ากองทุนที่ลงทุนในตลาดเงิน เพราะลงทุนในตราสารที่มีอายุยาวกว่า ทำให้ผลตอบแทนสูงขึ้นช่วง 3 เดือนย้อนหลังอยู่ที่ 1.03% สูงเป็นอันดับหนึ่งในกลุ่มกองทุนตลาดเงิน และกองทุนยังเปิดให้ลงทุนในตราสารหนี้สั้นของเอกชนและต่างประเทศได้
ปัจจุบัน บลจ.ทหารไทย ได้ขอจดทะเบียนเพิ่มขนาดกองทุนเปิดทหารไทยธนพลัสอีก 4 หมื่นล้านบาท เป็น 5 หมื่นล้านบาท เพื่อรองรับการเติบโตที่คาดว่าจะเพิ่มขึ้นต่อเนื่อง ณ วันที่ 24 พ.ค. 2553 กองทุนมีมูลค่าสินทรัพย์สุทธิ 8,445 ล้านบาท จากขายครั้งแรกต้นเดือนก.พ.ได้ 655 ล้านบาท
สำหรับแนวโน้มหุ้นไทยขึ้นกับกำไรบริษัทจดทะเบียน แต่ตอนนี้คาดการณ์ยากเพราะมีหลายปัจจัย แม้ พี/อี ตลาดไม่แพง 1112 เท่า แต่สถาบันการเงินปิดทำการ 2 วันในสัปดาห์ก่อนอย่างไม่คาดคิด ทำให้ต่างชาติกังวลความเสี่ยงของไทยเพิ่มขึ้นจึงขายหุ้นออกไปก่อน